text: اظہار رائے کی آزادی کا حوالہ دیتے ہوئے ،نائب صدر جمہوریہ ہند نے کہا کہ اس کا بہتر استعمال اس وقت ہوتا ہے، جب اس طرح کی آزادی کی قدر وقیمت کا پورا پورا احساس ہو۔ انہوں نے اخبارات اور چینلوں سے کہا کہ وہ از سر نو ترقیاتی صحافت پر توجہ مرکوز کریں تاکہ مختلف سماجی اور اقتصادی موضوعات ،جو عوام اور ملک پر اثرانداز ہوتے ہیں، انہیں نمایاں کرکے پیش کیا جاسکے اور اعلیٰ سطح پر پالیسی تبدیلیاں لائی جاسکیں۔ بھارت جیسے ملک میں ،ترقیاتی صحافت زیادہ مفید ہے کیوں کہ مختلف قسم کی پیچیدگیوں کا حل اس کے ذریعے نکالا جاسکتا ہے اور تمام اُمور کو صحیح تناظر میں پیش کیاجاسکتا ہے۔